Medvedev, noi amenințări după convorbirea Trump-Putin: „Ceasul Apocalipsei nucleare își va continua marșul spre miezul nopții”
Convorbirea telefonică dintre președinții rus, Vladimir Putin, și american, Donald Trump, a arătat că orice speranțe ale Occidentului privind înfrângerea Rusiei nu vor fi niciodată realizate, a declarat joi fostul președinte rus Dmitri Medvedev, în prezent vicepreședinte al Consiliului de Securitate al Rusiei. El spune că amenințarea apocalipsei nucleare va fi mai mare dacă Statele Unite nu recunosc necesitatea dialogului cu Rusia.